**Noteikumu projekts** **“Grozījums Ministru kabineta 2017. gada 17. janvāra noteikumos Nr. 35 “Zemes pārskatā iekļaujamās informācijas sagatavošanas kārtība”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Noteikumu projekts “Grozījums Ministru kabineta 2017. gada 17. janvāra noteikumos Nr. 35 “Zemes pārskatā iekļaujamās informācijas sagatavošanas kārtība”” (turpmāk – noteikumu projekts) izstrādāts pēc Vides aizsardzības un reģionālās attīstības ministrijas (turpmāk – VARAM) iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Pašlaik Ministru kabineta 2017. gada 17. janvāra noteikumu Nr.35 “Zemes pārskatā iekļaujamās informācijas sagatavošanas kārtība” 6.punkts noteic, ka institūcijas zemes pārskata sagatavošanai nepieciešamos datus iesniedz, izmantojot Valsts reģionālās attīstības aģentūras datņu pārsūtīšanas protokola (*File Transfer Protocol*) serveri. Produkcijas vidē darbību ir uzsācis VARAM izstrādātais un pārraudzībā esošais Latvijas Atvērto datu portāls (tīmekļvietnes adrese: <https://data.gov.lv>) (turpmāk – Atvērto datu portāls).Atvērto datu portāla mērķis ir nodrošināt tīmekļvietni, kurā valsts iestādes var publicēt informāciju, piemēram, no publiskiem reģistriem un valsts informācijas sistēmu publiskajām daļām, pētījumiem, kā arī dažāda veida statistiku, tabulas utt., lai nodotu informāciju sabiedrībai tādā formā, lai to varētu lejupielādēt, apstrādāt un izmantot, piemēram, jaunu pētījumu un pakalpojumu izveidē. Atbilstoši Informācijas atklātības likuma 1.panta 6.punktam atvērtie dati ir brīvi pieejama bezmaksas informācija bez atkārtotas izmantošanas ierobežojumiem, kuru var rediģēt un automatizēti apstrādāt ar brīvi pieejamām lietojumprogrammām. Zemes pārskats ir apkopota vispārpieejama informācija par zemes izmantošanu, kas ir noderīga sabiedrībai un kurai jābūt pieejamai ikvienam, līdz ar to institūciju sniegtie zemes pārskata sagatavošanai nepieciešamie dati ir pielīdzināmi atvērtajiem datiem. Noteikumu projekts nosaka jaunu un efektīvāku datu iesniegšanas kārtību – institūcijām zemes pārskata sagatavošanai nepieciešamā informācija ir jāiesniedz Atvērto datu portālā.Sākotnējie iesniegtie dati, kas atbilst Informācijas atklātības likuma 1.panta 6.punkta prasībām, tiks uzglabāti Atvērto datu portālā, ievērojot atvērto datu tehniskās prasības, taču pēc tam tie tiks ielādēti Reģionālās attīstības indikatoru moduļa (turpmāk – RAIM) datu noliktavā. Savukārt dati, kas neatbilst Informācijas atklātības likuma 1.panta 6.punkta prasībām, uzreiz tiks uzglabāti RAIM datu noliktavā. RAIM autorizētās vides lietotājam ir nodrošināta ērta darba vide šo datu apstrādei un zemes pārskata sagatavošanai nepieciešamo atskaišu, grafiku un karšu veidošanai |
| 3. | Projekta izstrādē iesaistītās institūcijas | VARAM, Valsts reģionālās attīstības aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Lauku atbalsta dienests, Tiesu administrācija, Valsts augu aizsardzības dienests, Valsts meža dienests, Valsts zemes dienests, valsts sabiedrība ar ierobežotu atbildību “Zemkopības ministrijas nekustamie īpašumi”, valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs”, VARAM un Valsts reģionālās attīstības aģentūra. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |

|  |  |  |
| --- | --- | --- |
|  1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts pirms izsludināšanas Valsts sekretāru sanāksmē publicēts VARAM tīmekļvietnē [www.varam.gov.lv](http://www.varam.gov.lv).  |
|  2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvjiem ir iespēja iepazīties VARAM tīmekļvietnē www.varam.gov.lv ar publicēto paziņojumu par noteikumu projektu. |
|  3. | Sabiedrības līdzdalības rezultāti | Nav. |
|  4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | VARAM, Valsts reģionālās attīstības aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem  | Noteikumu projekta īstenošana tiks veikta esošo cilvēkresursu ietvaros. Saistībā ar noteikumu projekta izpildi nebūs nepieciešams veidot jaunas institūcijas vai likvidēt, reorganizēt esošās.  |
| 3. | Cita informācija | Nav. |

Vides aizsardzības un reģionālās

attīstības ministrs Kaspars Gerhards Kaspars Gerhards

Vides aizsardzības un reģionālās

attīstības ministrijas valsts sekretārs Rinalds Muciņš

Priedīte 67026924

renate.priedite@varam.gov.lv